
□ Viljuškar slagač je najrazvijeniji oblik vozila za rukovanje teretom. Osnovno obeležje je uređaj u 
obliku rama za podizanje, odnosno slaganje tereta po visini. Duž rama za podizanje i spuštanje 
tereta kreće se zahvatni uređaj u obliku viljuške po kojoj je viljuškar i dobio ime. 

□ Prvi motorni viljuškar napravljen je u SAD-u 1927 (1919) godine (Clark Equipment Сотрапу, 
Buchanan, Michigan). Funkcionalne osobine, tri stepena slobode kretanja nosača tj. zahvatnog 
uređaja, mogućnost slaganja robe na velikoj visini, velika funkcionalna i kapacitivna fleksibilnost, 
doprineli su brzoj ekspanziji viljuškarske tehnike u oblasti industrije, trgovine i saobraćaja. 

□ Kovencionalna konstrukcija viljuškara je primarno prilagođena za rad sa kompaktnim tj. logističkim 
jedinicama u obliku palete ili kontenera. Viljuška nije jedini oblik zahvatnog uređaja koji se koristi u 
viljuškarskoj tehnici, a pored viljuške koristi se čitav niz različitih oblika zahvatnih naprava koje su 
prilagođene različitim oblicima tereta i zadataka. Smatra se da se danas nalazi u eksploataciji 
nekoliko miliona viljuškara. 

□ Za klasifi kaciju viljuškara slagača koriste se različiti kriterijumi: 

. nosivost, 

. položaj težišta tereta u odnosu na bazu viljuškara, 

. da li su sa sedištem ili bez sedišta (sa rudom) 

. prema vrsti pogonskog agregata i dr. 

□ Za klasifi kaciju viljuškara slagača najznačajniji kriterijum je položaj težišta tereta u odnosu na bazu 
viljuškara 

□ Baza viljuškara se definiše kao površina oivičena dodirnim tačkama točkova sa tlom. Prema ovom 
kriterijumu viljuškari slagači se klasifikuju na: 

. čeone (frontalne) sa težištem tereta izvan baze viljuškara 
. sa težištem u bazi (viljuškari bez protivtega) 

. hibridne sa pomeranjem tereta pri zahvatanju i odlaganju i 
. za rad u visokoregalnim skladištima. 

□ Prema nosivosti viljuškari se dela na pet klasa i to: 

. laki do 12 [kN] 

. srednji preko 12 do 32 [kN] 

. srednje teški preko 32 do 80 [kN] 

. teški preko 80 do 500 [kN] 

ČEONI INDUS TRIJSKI VILJUŠKARI SA SEDIŠTEM ZA VOZAČA 



□ Čeoni viljuškar je najrasprostranjeniji konstruktivni oblik viljuškara. Njegovi 
osnovni delovi su: 

. ram sa osovinama i pogonskom grupom, 

. uređaj za dizanje i 
. sistem za upravljanje 

□ Pogon je elektrobaterijski i sa SUS-motorom. Izrađuje se sa tri i četiri točka. 
Točkovi su od tvrde, super elastične gume ili pneumatski. Upravljanje se, 
zbog velikog opterećenja na prednjim točkovima, isključivo izvodi preko 
zadnjih točkova pomoću polužnog mehanizma ili hidrostatički. 

□ Kruti ram povezuje sve elemente viljuškara u jednu celinu. Kod čeonog viljuškara je sa prednje 
strane rama zglobno povezan uređaj sa dizanje tereta. Čeoni viljuškar se klasifikuje i kao viljuškar 
sa slobodno nošenim teretom, što znači da je težište tereta stalno izvan baze viljiškara. 

□ Zbog velike težine kontratega kod čeonog viljuškara je nepovoljan odnos nosivosti i sopstvene 
težine - kod lake i srednje klase nosivosti taj odnos je 1 : 2, dvostruko je veća sopstvena težina od 
nosivosti, a kod većih nosivosti taj odnos je povoljniji, zbog većeg razmaka osovina. 

□ Čeoni viljuškari se masovno grade sa elektrobaterijskim pogonom i SUS-motorom. Danas se 
elektroviljuškari masovnije grade sa većom nosivošću (do 75 [kN]). Elektroviljuškari imaju manju 
težinu kontratega. Funkciju protivtega kod elektroviljuškara delimično su preuzele baterije. 

TERENSKI VILJUŠKARI 

□ Rad na građevinski neobrađenoj, neravnoj i valovitoj podlozi (terenski uslovi) zahteva drugačiju 
koncepciju gradnje viljuškara u odnosu na industrijsku varijantu. Rad u terenskim uslovima postavlja 
oštrije zahteve u pogledu stabilnosti, čvrstoće konstrukcije i dinamičkih karakteristika viljuškara, a to 
znači i veće investicione i eksploatacione troškove. 

□ Podloge na kojoj rade terenski viljuškari klasifikuju se u tri grupe i to: 

. neravna i čvrsta 
. mekana do raskvašena i 

. raskvašena, glibava, nestabilna i veoma neravna. 

□ Na neravnoj i čvrstoj podlozi može da se koristi i konvencionalan industrijski viljuškar standardne 
konstrukcije, opremljen pneumaticima niskog pritiska. 

http://www.manitou-na.eom/m series.htm 

□ Terenski viljuškari sa konvencionalnom konstrukcijom rama za dizanje grade se sa nosivošću od 20 
do 60 [kN], a sa teleskopom od 22 do 50 [kN]. Varijante težih terenskih viljuškara sa teleskopom za 
potrebe građevinarstva grade se i sa dva teleskopa, kosim i horizontalnim 

□ Pravi terenski viljuškari za rad na raskvašenom, glibavom i veoma neravnom terenu se bitno 
razlikuju od konvencionalnih industrijskih viljuškara. Prve konstrukcije terenskih viljuškara nastale su 
adaptiranjem građevinskih mašina (utovarivača sa kašikom) i poljoprivrednih traktora. Uvođenje 
novih tehnologija u poljoprivredi, građevinarstvu i industriji kao i potrebe u vojnoj logistici podstakli 
su razvoj terenskih viljuškara. 

www.afbtraininq.co.uk 



□ Pored uređaja za podizanje u obliku rama danas se nude i terenski viljuškari sa teleskopskim 
mehanizmom za rukovanje teretom. Oni predstavljaju novu generaciju terenskih viljuškara, a 
prihvaćeni su u nekim armijama i kao vojni terenski viljuškari. 

□ Kako se kod terenskog viljuškara stabilnost obezbeđuje povećanjem razmaka osovina i točkova, 
terenski viljuškari imaju veće gabaritne mere u odnosu na konvencionalne industrijske viljuškare. 

□ Kod terenskih i teških industrijskih viljuškara primenjuju se različita rešenja u cilju poboljšanja 
stabilnosti. Jedno od tih rešenja je pokretan kontrateg, koji se uvlači i izvlači u zavisnosti od 
opterećenja viljuški. Pored toga koriste se i stabilizatori koji se oslanjaju na podlogu pri rukovanju 
teškim i kabastim tretom. 

ČEONI VILJUŠKAR SA RUDOM 

□ Osnovna koncepcija čeonog viljuškara sa rudom je slična kao i kod ostalih 
transportno-manipulativnih vozila sa rudom - grade se isključivo sa 
elektropogonom kao viljuškari lake i srednje klase i to nosivisti: 10; 12,5 i 20 
[kN]. 

□ Imaju malu brzinu kretanja koja je prilagođena brzini hoda vozača 4 do 6 
[km/h] i obično se grade sa tri točka malog prečnika. Zbog malog prečnika 
točkova zahtevaju dobar kvalitet saobraćajnica. 




□ Težište tereta koje je izvan baze viljuškara 
uslovljava relativno velike gabarite za vozilo 
ovako male nosivosti kao i veliku sopstvenu 
težinu koja je zbog kontratega veća za 3,5 puta 
u odnosu na viljuškare iste nosivosti bez 
protivtega. 





□ Dobra osobina čeonih viljuškara sa rudom u 
odnosu na slična vozila bez kontratega je 
fleksibilnost kod zahvatanja tereta. Kod njih 
viljuške nisu školjkastog oblika i ne nalaze se 
iznad nosača točkova kao kod viljuškara bez 
protiv tega, tako da mogu da zahvataju sa sve 
četiri strane poznate standardizovane oblike paletnih jedinica i malih kontenera. 



□ Na tržištu se nude varijante čeonih viljuškara sa rudom koji između rama za dizanje i rude imaju 
mesto za stajanje vozača. Ova varijanta olakšava rad vozaču, ali ne omogućava bitnije povećanje 
brzine kretanja, jer vozač u krivini pri većim brzinama nije dovoljno stabilan na pomenutoj platformi. 



Milorad Vidović, Mehanizacija pretovara I 




VILJUŠKARI 



8/25 



UREĐAJ ZA DIZANJE TERETA 

□ Uređaj za dizanje tereta kod viljuškara sastoji se od: rama sa viljuškom kao zahvatnom napravom 
(nosačem) i hidrauličkog pogona za podizanje i naginjanje rama. 

□ Uređaj za dizanje tereta kod viljuškara sastoji se od: rama sa viljuškom kao zahvatnom napravom 
(nosačem) i hidrauličkog pogona za podizanje i naginjanje rama. Ram se izrađuje od "U" ili "I" 
profila i služi kao vođica kolicima na koja su okačene viljuške. Između vertikalnih nosača rama u 
centru je postavljen hidraulični cilindar koji preko lanca sa lamelama podiže zahvatni uređaj. 
Centralno postavljen hidraulični cilindar ne obezbeđuje dobru vidljivost vozaču, tako da se danas ta 
koncepcije sve ređe primenjuje, odnosno zamenjena je sa dva paralelno postavljena cilindra 
neposredno uz vertikalne nosače rama. 

□ Kako su za lanac sa lamelama na jednom kraju vezana kolica na kojima su okačene viljuške, a drugi 
kraj lanca je fiksiran za ram, pri podizanju hidrauličnog klipa kolica sa viljuškama se kreću, odnosno 
podižu dva puta brže od klipa. 

□ Ugrađivanjem više ramova po sistemu teleskopa omogućeno je postizanje veće visine dizanja uz 
zadržavanje spoljnih gabarita rama u prihvatljivim granicama koje omogućavaju kretanje viljuškara 
kroz standardne dimenzije vrata u industrijskim objektima. U gradnji viljuškara, pored sistema sa 
jednim ramom koriste se za veće visine dizanja i konstruktivna rešenja sa dva, tri i četiri rama. 

Princip rada i konstruktivne varijante uređaja za dizanje - . 

a) Jednostruki ram (simplex), b) Dvostruki ram (Duplex), c) Savremena konstrukcija dvodelnog rama, d) Specijalna konstrukcija 
dvodelnog rama sa velikom visinom slobodnog dizanja, e) Trodelni ram (Triplex) 

SPECIJALNI ZAHVATNI UREĐAJI 

. uređaji koji olakšavaju i ubrzavaju rukovanje paletizovanih tereta (produžeci za viljuške, rotatori, 
potiskivači), 

. uređaji koje omogućavaju rukovanje nepaletizovanih tereta (trn, konzola, kašika, klješta), 

. razni oblici zaštitnih rešetki koje kod rukovanja kabastim teretom obezbeđuju zaštitu vozača 
viljuškara i 

. uređaji koje omogućavaju realizaciju operacija koje nisu u domenu pretovarnog zadatka (radne 
korpe za montažu ili reparaturu instalacija u halama i dr.). 

Razni oblici specijalnih zahvatnih uređaja za viljuškare : 

a) Viljuške sa zglobom za postavljanje u vetikalan položaj, b) Zahvatna naprava sa trnovima za transport cevastih materijala i koturova, 
c) Rotaciona klješta, d) Zaštitni ram za vozača, e) Kontener sa pokretnim dnom za pražnjenje, f) Kontener za prevrtanje, g) Kašika za 
rasut materijal, h) Kašika za potiskivanje rasutog materijala, i) Kovačka klješta, k) Držač tereta, I) Potiskivač, m) Uređaj za prevrtanje 
paletnih jedinica, n) Konzola, o) Konzola sa vitlom, p) Grabilica na konzoli, q) Konzola sa pokretnom kukom, r) Klješta za sanduke, s) 
Klješta za burad, t) Klješta za bale, u) Klješta za rolne papira 

Stabilnost i dijagram nosivosti viljuškara 

□ Stabilnost viljuškara predstavlja meru otpornosti viljuškara na prevrtanje koja, u principu, zavisi od 
niza uticaja (statičke i dinamičke sile koje deluju na sredstvo, sopstvena težina, geometrisjke 
karakteristike, ubrzanja, usporenja,...). Za proveru stabilnosti kod viljuškara koriste se računske i 
eksperimentalne metode, u najvećoj meri definisane kako nacionalnim, tako i medjunarodnim 
standardima (na primer, ISO 1074, ISO 3184, ISO 5766,...). 

□ Pojam stabilnosti viljuškara odnosi se na: 

. stabilnost u podužnom pravcu, koja se odnosi na prevrtanje oko ose koju čine dodirne tačke 
prednjih točkova sa tlom, 

. stabilnost tereta pri maksimalnom usporenju u toku kočenja, zbog opasnosti od klizanja tereta 
. bočnu stabilnost pri kretanju kroz krivinu 

□ Test na prevrtanje viljuškara, kojim se simulura uticaj dinamičkih sila, izvodi se najčešće preko 
platforme sa promenljivim uglom naginjanja. Medjutim, za praktičnu primenu poseban značaj ima 

provera statičke stabilnosti čeonog viljuškara i dijagram nosivosti u funkciji od udaljenosti težišta 
tereta od pete viljuške. 

□ Statička stabilnost čeonog viljuškara definiše se kao odnos statičkih momenata tereta Gs i 
sopstvene težina viljuškara Gn, oko prednje osovine. 




□ Sa slike je očigledno da se momenti sila Gs i Gn, u odnosu na tačku oslanjanja prednjih točkova o 
tlo, koja predstavlja osu prevrtanja, Ms i Mn, respektivno, mogu izraziti kao: 

M s — G s (x + c), M n — G n c 0 

□ Pri tome, da bi viljuškar bio stabilan, odnos ovih momenata, koji predstavlja i koeficijent statičke 
stabilnosti, treba da je veći od jedan, a obično se viljuškar smatra stabilnim ako je: 



a = 




1.7 



Milorad Vidović, Mehanizacija pretovara I 



VILJUŠKARI 



VILJUŠKARI SA TEŽIŠTEM TERETA U BAZI VILJUŠKARA 

(BEZ KONTRATEGA) 



14/25 









r * 





















1 






L 


f — ■ « 

ШЈг4' 






















LdUkj- 






- и ■ 














□ Viljuškar sa težištem tereta izvan baze viljuškara - zbog svog osnovnog nedostatka koji se ogleda u 
velikoj sopstvenoj težini ili u velikim dimenzijama inicirao je razvoj koncepta u kome se težište nalazi 
unutar baze. U primeni su dva rešenja 

• viljuške u obliku školjkastog omotača 

• “slobodne” viljuške 

□ Maksimalana visina nosača sa debljinom viljuške u obliku školjkastog omotača od tla do gornje ivice 
može da bude do 90 [mm], a širina do 180 [mm]. Visina dizanja zavisi od konstrukcije rama i kreće 
se od 2350 [mm] do 5400 [mm]. 

□ Zbog opisanog limita viljuškari sa ovom koncepcijom grade se sa nosivostima samo do 20 (30) [kN] 
i relativno malim brzinama kretanja pod opterećenjem do 8 [km/h]. Zbog malih dimenzija točkova 
zahteva se dobar kvalitet saobraćajnica 

□ Osnovno obeležje viljuškara bez kontratega je da evropsku pool-paletu može da podiže i slaže 
samo ako je zahvaćena sa uže (čeone) strane. Bočno zahvaćenu paletu viljuškar može samo da 
odvoji od tla i transportuje, ali ne i da slaže po visini. 

□ Opisani koncept gradnje viljuškara pojavljuje se u još jednom obliku sa tzv. "slobodnim" viljuškama. 




□ Kod ovog derivata viljuške nisu školjkastog oblika i ne prekrivaju nosače, već se nalaze između 
nosača točkova i potpuno su slobodne. Nosači prednjih točkova su razmaknuti više od viljuški i 
znatno su robusnije konstrukcije i sa većim točkovima. Ovde nisu prisutni prethodno pomenuti limiti. 
Razmak nosača se bira u zavisnosti od dimenzije tereta i obično se kreće od 686 do 1270 [mm]. 

□ Opisani koncept danas se koristi i u gradnji tzv. Piggy-Back ili Ruxxac viljuškara koji su namenjeni 
za kačenje na drumska vozila pri realizaciji transporta logističkih jedinica (raznih oblika paleta i 
malih kontenera) po sistemu od "vrata do vrata". 



□ Piggy-Back viljuškari se grade sa rudom ili sa sedištem za vozača, a kao pogonski agregat za 
razliku od industrijske varijante koja isključivo koristi elektrobaterijski pogon, kod Piggy-Back 
viljuškara u široj je upotrebi SUS-motor. Kačenje Piggy-Back viljuškara na drumsko vozilo ima za 
posledicu redukciju nosivosti vozila, zbog čega je primarno smanjivanje sopstvene mase viljuškara. 
Iz ovog razloga ređe se koristi elektrobaterijski pogon zbog velike težine baterije. Nosivost Piggy- 
Back viljuškara je usaglašena sa težinom standardizovanih logističkih jedinica i obično je 10 kN, a 
visina dizanja je obično usaglašena sa visinom sanduka drumskog vozila. 




www.piqqy-back.com 

VILJUŠKARI SA POMERANJEM TERETA PRI ZAHVATANJU I ODLAGANJU 

□ Prema načinu pomeranja tereta pri zahvatanju i odlaganju oni se dele u tri sledeće grupe: 

• sa pomeranjem tereta u pravcu podužne ose vozila 

• sa pomeranjem tereta upravno na osu vozila 

• sa rotacijom rama, odnosno težišta tereta. 

VILJUŠKARI SA POMERANJEM TERETA U PRAVCU PODUŽNE OSE 



□ Viljuškari sa translatornim pomeranjem tereta u pravcu podužne ose vozila grade se prevashodno 
za rukovanje paletizovanih tereta, nosivosti od 10 do 20 [kN] u više varijanti i to sa: 

• translatornim pomeranjem čitavog rama 

• translatornim pomeranjem samih viljuški 




Milorad Vidović, Mehanizacija pretovara I 




VILJUŠKARI 



18/25 



□ Translatomo pomeranje viljuški se realizuje na tri načina: preko makazastog mehanizma, preko 
klizne viljuške koja je školjkastog oblika i klizi preko viljuške izrađene od punog materijala i preko 
teleskopskog mehanizma. Kod svih varijanti sa translatornim pomeranjem viljuški pojavljuju se veliki 
momenti savijanja u ramu zbog čega se češće u gradnji ovog konstruktivnog oblika koristi 
koncepcija sa pokretnim ramom. 

□ Viljuškari sa kliznom i teleskopskom viljuškom imaju izvesne tehnološke prednosti, jer mogu 
relativno jednostavno da manipulišu paletema iz drugog reda u odnosu na front pretovara. Ova 
osobina kod utovara i istovara vozila obezbeđuje znatno redukovanje operativne površine i 
skraćenje vremena realizacije procesa, a kod skladišta popravlja koeficijent iskorišćenja površine 
skladišta, jer se iz jednog radnog prolaza viljuškar opslužuje četiri reda paleta u skladišnom polju 

VILJUŠKARI SA POMERANJEM TERETA UPRAVNO NA OSU 

□ Viljuškari sa pomeranjem tereta pri zahvatanju i odlaganju upravno na osu vozila prevashodno su 
namenjeni za rukovanje sa teretima velike dužine. Njihova osnovna karakteristika je da ram za 
dizanje stoji poprečno u odnosu na podužnu osu vozila i da se shodno tome teret zahvata bočno. 

□ Pri zahvatanju i odlaganju tereta ram se potiskuje na spoljnu stranu, kada je težište tereta izvan 
baze viljuškara. 

□ Posle zahvatanja tereta ram se uvlači na unutrašnju stranu, tako da je za vreme transporta težište 
tereta u bazi viljuškara. 

□ Proizvode se u dve varijante: 

• sa dva upravljana točka - bočni viljuškar i 

• sa više upravljanih točkova - četvorostrani (četveroputni) viljuškar 

□ Kod bočnog viljuškara teret posle zahvatanja pri transportu ne leži na zahvatnom uređaju kao kod 
drugih oblika viljuškara, već na platformi koja je postavljena iznad rama vozila. Bočna stabilnost 
viljuškara pri zahvatanju i odlaganju tereta obezbeđuje se preko oslonaca koji se aktiviraju 
hidrauličnim putem. Kod manjih nosivosti bočni stabilizatori se oslanjaju na mostove (osovine) 
vozila, a kod većih nosivosti na tlo. 

□ Pogonski agregat kod bočnih viljuškara je najčešće SUS-motor i retko se proizvode sa 
elektrobaterijskim pogonom. Nosivost im varira u širokom dijapazonu - od 20 do 40 [kN]. Točkovi su 
relativno velikog prečnika, obično su sa pneumaticima, a koristi se i super-elastični točak. SUS- 
motor i pneumatski točak omogućavaju velike brzine kretanja (i do 50 [km/h]), dok su brzine kod 
elektropogona do 20 [km/h]. 

□ Viljuškari sa pomeranjem tereta upravno na podužnu osu vozila i sa više upravljanih točkova bitno 
se razlikuju po konstrukciji u odnosu na bočne viljuškare. 

□ Njihovo osnovno obeležje je da se kreću napred-nazad i bočno (levo-desno), a da im za to nije 
potreban poseban manevarski prostor. Zbog ove osobine ovi viljuškari su i dobili ime. 

□ Opisani način kretanja postiže se tako što se dva točka na nosačima na kojima leži teret, kada se 
želi promena pravca kretanja, na posebnu komandu vozača preko hidrauličnog cilindra zarotiraju za 
90°. 

□ Točkom koji je spregnut sa upravljačem koji je obično i pogonski vrši se korekcija putanje i on ima 
ugao rotacije 360°. 

□ Ova vrsta viljuškara se gradi sa tri i četiri točka. Kod varijanti sa četiri točka i kod starijih konstrukcija 
četvrti točak je sa slobodnim vođenjem, što znači da sledi liniju putanje ostalih neposredno 
upravljanih točkova. 

□ Kod najnovijih konstrukcija četvorostranih viljuškara upravljački sistem je opremljen 
mikroprocesorom koji elekro-hidrauličnim putem upravlja svim točkovima, tako da se dobije 
optimalna putanja kretanje pri određenom manevru viljuškara. Grade se sa sedištem za vozača i sa 
rudom (bez sedišta za vozača). 

VILJUŠKARI ZA RUKOVANJE TERETOM U VISOKOREGALNIM SKLADIŠTIMA 



□ Potreba za boljim korišćenjem skupog skladišnog prostora, koja je danas u priličnoj meri 
potencirana pomanjkanjem i permanentnim poskupljenjem građevinskog zemljišta, a posebno 
zaoštravanjem ekoloških problema, pobudilo je razvoj specijalnih konstrukcija viljuškara za 
opsluživanje regalnih skladišta koji bi omogućili formiranje sistema velike gustine i to preko: 
povećanja visine slaganja robe i redukovanja širine radnog hodnika. 

□ Razvojni put ovog sistema počeo je primenom specijalne zahvatne naprave - tzv. rotirajuće viljuške 
na konvencionalnim konstrukcijama čeonih viljuškara. Primena rotacione viljuške isključila je 
potrebu za okretanjem viljuškara u radnom hodniku u skladišnim zonama sa redovima, što je dovelo 
do radikalne redukcije širine radnog hodnika. 



□ Proizvodnja treće generacije viljuškara sa velikim visinama slaganja i znatno užim radnim prolazima 
(od 1,5 do 1,8 [m]) u kojima viljuškar ne izvodi bočna skretanja pri odlaganju i zahvatanju u radnom 
hodniku započela je 1960 godine. Na tržištu se pojavljuju dva oblika ovih viljuškara: viljuškari slagači 
i viljuškari za komisioniranje. 



Milorad Vidović, Mehanizacija pretovara I 



VILJUŠKARI 



23/25 




□ Savremeno konstruisani viljuškari za komisioniranje su funkcionalno sposobni da pored 
komisioniranja vrše i slaganje paletnih jedinica u skladišne regale, tako da ih proizvođači često 
deklarišu kao univerzalan sistem sa željom da se istaknu njihove prednosti u odnosu na slagače. 

□ Viljuškari slagači treće generacije poseduju nomimalnu nosivost najčešće od 10, 15 i 20 [kN] pri 
udaljenju težišta tereta od leđa viljuške za 600 [mm], uz napomenu da je sa porastom visine dizanja 
obavezna redukcija nosivosti, tako da pri graničnoj visini dizanja nosivost ne prelazi vrednost od 10 
[kN]. 

□ Korisna visina dizanja i širina radnog prolaza kod viljuškara treće generacije zavisi od oblika 
zahvatnog uređaja. Kod slagača se koriste tri tipa zahvatnih uređaja: rotirajuća viljuška, teleskopska 
viljuška i C-kuka. 

□ Rotirajuća viljuška obezbeđuje mogućnost direktnog zahvatanja sa poda bočno ili sa čela svih 
poznatih tipova paleta i malih kontenera bez ograničenja visine, uz napomenu da je podešavanje 
razmaka viljuški manuelno. Unutar radnog hodnika rotirajuće viljuške u horizontalnoj ravni rotiraju za 
180° i omogućavaju opsluživanje regala sa leve i desne strane. Zahvaljujući ovoj osobini viljuškar 
može da realizuje složene cikluse bez potrebe da napušta radni prolaz radi okretanja (dok je na 
početku razvoja ove tehnologije viljuškar napuštao radni hodnik radi okretanja). 




□ Teleskopska viljuška ne može da zahvati jedinicu tereta sa poda, što znači da primopredaja jedinice 
tereta između transportne i skladišne zone mora da se realizuje preko posebno prilagođenog 
postolja koje se nalazi na početku radnog hodnika u skladišnoj zoni. 

□ Viljuškar sa teleskopskom viljuškom zahteva neznatno manju širinu radnog hodnika u odnosu na 
varijante sa rotirajućom viljuškom i C-kukom. Pri izvođenju složenih ciklusa nema nikakvih 
ograničenja, a radni ciklus je nešto kraći u odnosu na rotirajuću viljušku i C-kuku, jer nema rotacije. 

□ "C f '-kuka poseduje iste funkcionalne karakteristike kao i rotirajuća viljuška, zahteva nešto manju 
širinu radnog hodnika, a pri izvođenju složenih ciklusa može bez povećanja širine radnog hodnika 
da prebacuje jedinicu tereta iz regala sa jedne strane radnog hodnika na drugu. 

□ Visina jedinice tereta kod "C"-kuke ograničena je visinom između viljuški i konzole koja nosi 
konstrukciju zahvatnog uređaja i kreće se u opsegu od 1000 do 2000 [mm], a bira se u zavisnosti 
od očekivane visine jedinice tereta. Korisna visina dizanja viljuškara sa "C"-kukom je manja za oko 
17% (za graničnu visinu dizanja) u odnosu na rotirajuću i teleskopsku viljušku. 

□ Sve varijante viljuškara za komisioniranje imaju uređaj za inicijalno podizanje. Uređaj za inicijalno 
podizanje je nezavisan od glavnog sistema za podizanje kolica koja nose zahvatni uređaj. Njegova 
osnovna uloga je da olakša rad radniku koji vrši komisioniranje na taj način što paletu na kojoj se 
sakuplja i komisionira roba dovodi na visinu koja je u zoni dohvata ruku radnika. 

□ Povećanje visine dizanja uslovilo je primenu čitavog niza ograničenja: uske tolerancije kod izrade i 
montaže regalne konstrukcije, dobru obradu saobraćajnica sa velikim stepenom ravnosti u 
podužnom i poprečnom pravcu, kao i prinudno vođenje viljuškara u radnom hodniku. 

